Tourism Attractions | Leeupoort
2018/06/14 Nature Reserve No comments
Skilpaaie hou op groei wanneer hulle sowat 20 jaar oud is. `n Skilpad se ouderdom kan bepaal word deur die getal groeiringe op elke plaat van sy dop te tel.
Die mens is verseker besig om die voortbestaan van die skilpad en sy kind te bedreig.
Baie skilpaaie word doodgemaak vir hulle vleis en doppe. Die doppe word gebruik om aandenkings van te maak. Hulle word ook deur honde en jakkalse doodgebyt. Dit is onwettig om skilpaaie aan te hou of te vervoer.
Indien wel vervoer moet word moet daar eers `n permit van Natuurbewaring verkry word.
Skilpaaie is habitatgebonde en hou niks van verandering nie. Skilpaaie plant jaarliks voort en is eierlêend. Afhangend van hulle spesie eet hulle dier-en plantmateriaal. Daar is gemerkte skilpaaie op Leeupoort Vakansiedorp en die mense los die skilpad in vrede.
Aangeleerde gedrag kan mens so effens begryp, maar die instinkding is en bly `n enigma, `n raaisel,`n knoop wat niemand nog kon losmaak nie.
In `n eksperiment is daar `n paar geslagte lank verskeie vinkspesies ( noen hulle maar wewers) in hokke geteel sonder dat daar geskikte material, soos grashalms, vir hulle gegee is om hul neste mee te bou. Ander “geskikte” neste is deur die voëls gebruik om in te broei. Na vele geslagte is daar toe weer vir die nageslag geleentheid gegee om op hulle besonderse
wyse hulle neste te bou, of kom ons së maar te weef. Sonder dat hulle ooit sulke neste of vakmanskap gesien het, het die nuwe geslag onmiddelik vinkneste begin bou, so goed en met dieselfde argitektuur en variasies wat eie is aan hulle besondere spesie. Leeupoort kan getuig van die ywerige vinke wat hierdie natuurreservaat versier.
( Uittreksel met vergunning van bospatrys.co.za geskryf deur Chris Conradie )